ચાંપરાજપુર ગામના મોટી સંખ્યાના ખેડૂતો તાલુકા સેવા સદન કચેરીએ એકઠા થઇ મામલતદાર જે. એમ. ભોરણીયાને આવેદન આપતા જણાવ્યું કે, ચાંપરાજપુરના ખેડૂતોની આજીવીકા ખેતી ઉપર નિર્ભર છે તેમજ ખેતરોમાં વાવેલ જણસી પાકમાં જંગલી ભુંડ અને રોઝડાનો ત્રાસ સતત હોય જેથી ખેડૂતો પોતાની સગવડતા પ્રમાણે પાકના રક્ષણ માટે વાડીની ફરતે તાર બાંધી સોલાર મશીનથી ઝટકાનો ઉપયોગ કરીએ છીએ, તેમાં કોઇપણ પ્રકારનો વિજકરંટ આપવામાં આવતો નથી.